Diari Oficial de la Generalitat Valenciana


Sumari del DOGV 3812, del 10-08-2000 (2000/6164)

Informació pública de l'aprovació del projecte d'urbanització i PAI unitat d'execució A-14.2 redilimitada.
----------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6164


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització i PAI unitat d'execució A-14.2 redilimitada. [2000/X6164]
  
El ple de l'Ajuntament, en la sessió del dia 20 de març de 2000, va adoptar acord amb la següent part dispositiva:
  
?Primer. Aprovar el projecte d'urbanització i el programa d'actuació integrada per al desenvolupament de la unitat d'execució A-14.2 redelimitada del sòl urbà del Pla General d'Ordenació Urbana vigent amb les següents modificacions parcials que s'inclouen de conformitat amb el que estableix l'art. 47.1 de la Llei 6/1994, de la Generalitat Valenciana:
  
1. En relació amb conveni urbanístic
  
- La clàusula primera, ?Relacions Administració - urbanitzador?, s'ha de modificar en els següents aspectes:
  
A) ?... Programa d'actuació integrada. Així mateix ha de tramitar i, si s'escau, aprovar el projecte de reparcel·lació forçosa formulat per l'urbanitzador en defecte de previ acord amb la totalitat dels propietaris afectats.
  
B) L'incompliment del termini d'execució del programa i altres circumstàncies referides en la Llei 6/94, i en el present conveni, comporta els efectes legals previstos.
  
C) L'urbanitzador pot cedir la seua condició en favor de tercer que se subrogue en totes les seues obligacions davant l'Ajuntament. Aquesta cessió ha de respectar el que disposa l'article 29.11 LRAU.
  
D) L'urbanitzador es compromet a gestionar i executar l'àmbit de la unitat d'execució A-14-2, a cedir a l'Ajuntament les superfícies dotacionals i a executar les obres d'urbanització completes: transformació del sòl amb obres d'infraestructura i la seu connexió amb les xarxes i serveis existents, obres d'urbanització que suposen la transformació del sòl en solars edificables i sòls dotacionals, tot això de conformitat amb el projecte d'urbanització aprovat per l'Ajuntament?.
  
S'han de suprimir els apartats E), G) i H) per ser reiteratius.
  
- En la clàusula segona, ?Terminis?, l'urbanitzador s'ha de comprometre al següent:
  
- Redacció i presentació del projecte de reparcel·lació en el termini màxim de dos mesos des de la publicació de l'adjudicació del programa.
  
- Inici de les obres dins dels tres mesos següents a la inscripció del projecte de reparcel·lació en el Registre de la Propietat.
  
- La clàusula tercera, ?Garanties?, ha d'introduir les següents modificacions:
  
El paràgraf segon ha de quedar redactat: ?Aquesta garantia es presta per mitjà d'aval bancari amb garantia solidària i renúncia del dret d'excusió...-.
  
- La clàusula quarta, s'ha de titular ?Sancions i penalitats?; respecte a les primeres cal fer constar: ?Transcorreguts nou mesos des de l'inici de les obres o des del moment en que aquest inici està previst en el present conveni, l'urbanitzador se sotmet al règim de penalitats establert en l'article 96.3 de la vigent Llei de Contractes de les Administracions Públiques, transcorreguts els quals, excepte pròrroga justificada d'interès públic, s'ha de determinar la caducitat de l'adjudicació amb la confiscació de l'aval prestat?.
  
2. En relació amb la proposta economicofinancera
  
- El paràgraf segon de l'apartat primer ha de fer referència a la cèdula d'urbanització que forma part de l'alternativa tècnica del programa d'actuació integrada i que va ser expedida pel subsecretari d'Urbanisme en data 18 de febrer de 1999, segons consta en l'expedient.
  
- L'apartat segon ha de suprimir els paràgrafs C), D) i E). El B) ha d'assenyalar que ?els propietaris disposen de tots els drets i l'urbanitzador de les prerrogatives que els confereix la LRAU, en especial les indicades en els articles 29 i 66.
  
- L'apartat tercer ha de suprimir la numeració a.2. Han de quedar clares les dues modalitats de retribució ofertes per l'urbanitzador, i s'ha de tenir en compte que el recàrrec del 20% a què fa referència el paràgraf tercer s'ha de suprimir, i indicar-s'hi que és el que legalment escaiga, a favor de l'Ajuntament.
  
En el paràgraf corresponent s'ha de disposar que la manifestació del propietari que vulga retribuir en metàl·lic, fent ús de la facultat prevista en l'article 71.3 LRAU, s'ha de notificar fefaentment no només a l'urbanitzador sinó també a l'Ajuntament, i que el termini a partir del qual es pot exercir aquesta opció és de 10 dies comptadors des de la data de notificació de l'acord plenari d' aprovació i adjudicació del programa i del projecte d'urbanització.
  
El paràgraf segon del subapartat C), ?Actualització de la retribució?, queda redactat com segueix: ?aquesta actualització es pot produir en la mesura que no es finalitzen definitivament les obres?.
  
D'altra banda, respecte a la determinació de les causes objectives per a retaxar la previsió inicial de càrregues, s'ha de respectar el que disposa l'article 144 , que no 124, de la LCAP.
  
En el subapartat D) s'ha de suprimir del paràgraf segon la referència a les ?edificacions?, ja previstes anteriorment.
  
En el subapartat E) s'ha d'indicar que ?s'han d'utilitzar els valors que es fixen en el projecte de reparcel·lació?.
  
3. En relació amb el projecte d'urbanització
  
- Respecte als preus proposats en el projecte d'urbanització, d'acord amb l'article 67.4 LRAU, amb motiu d'incidències sobrevingudes en la seua execució material, si es manifesten discrepàncies, l'administració ha de resoldre un cop emés dictamen arbitral de perits independents designats a aquest efecte, amb les conseqüències i excepcions que el mateix article preveu.
  
4. En relació amb l'execució del projecte d'urbanització
  
- Prèviament a l'inici de les obres, l'urbanitzador ha de designar els tècnics superior i de grau mitjà que han d'assumir la direcció de l'obra. Aquests són responsables de la realització i coordinació de les obres i actuen d'enllaç amb els serveis tècnics municipals, a aquests efectes.
  
- Són aplicables les disposicions relatives al replantejament, control i recepció de les obres establertes en la legislació de contractes de l'Estat.
  
- En l'execució del projecte cal atenir-se a les indicacions i supervisió del servei tècnic municipal.
  
- S'ha d'aportar còpia, en suport magnètic adequat als mitjans informàtics municipals, de l'oportú projecte d'execució final, tant de la seua documentació gràfica com de l'escrita.
  
- Les certificacions d'obra, i en particular la de liquidació, les han de visar els serveis tècnics municipals.
  
Segon. Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Tercer. Adjudicar al senyor Francisco Franch Ferrer, senyor Vicente Franch Ferrer i senyor José Antonio Franch Gozalbo l'execució del programa d'actuació integrada per al desenvolupament de la unitat d'execució A-14.2 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades i amb les modificacions que figuren en el punt dispositiu primer d'aquest acord, i condicionar l'adjudicació al dipòsit de la garantia que s'expressarà i a la subscripció del conveni urbanístic, així com a la seua inscripció en el Registre de Programes i Agrupacions d'Interès Urbanístic.
  
Quart. Requerir el senyor Francisco Franch Ferrer, senyor Vicente Franch Ferrer i senyor José Antonio Franch Gozalbo perquè dipositen en la Tresoreria municipal la garantia de 721.544 PTA. (7% cost d'urbanització) en el termini de 15 dies, i perquè, en el termini de 30 dies, subscriguen el conveni urbanístic proposat, amb les modificacions que es recullen en l'apartat primer d'aquesta part dispositiva.
  
Cinqué. Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la LRAU.
  
Sisé. Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Seté. Publicar l'aprovació del programa d'actuació integrada per al desenvolupament de la unitat d'execució A-14.2 en el Butlletí Oficial de la Província, i del corresponent projecte d'urbanització en el Diari Oficial de la Generalitat Valenciana, tal i com disposen els articles 59.4 i 34 de la Llei 6/1994, de 15 de novembre.
  
Vuité. Notificar aquest acord als propietaris, i comunicar-los que, segons el tenor de l'article 71.3 LRAU, poden optar per retribuir l'urbanitzador en metàl·lic, sempre que se sol·licite mitjançant document públic i es notifique l'urbanitzador i l'Ajuntament dins dels 10 dies següents a la recepció del present acord. La sol·licitud s'ha d'acompanyar de garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Nové. Contra el present acord, que posa fi a la via administrativa, poden els interessats interposar en el termini d'un mes recurs de reposició, o, en el termini de dos mesos comptador a partir de l'endemà de rebut d'aquesta notificació, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol?.
  
Cosa que es fa pública de conformitat amb el que disposa l'art. 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.